# Bestyrelsesmøde

**VAK**

Vestsjællands

Arbejdende

Kunstværksteder

Teglværksvej 22

4450 Jyderup

5927 7077 tel

[vak@vak-kunstvaerksteder.dk](mailto:vak@vak-kunstvaerksteder.dk)

www.vak-kunstvaerksteder.dk

**Mandag d.24 april 2017, kl. 16.00 på VAK**

**Beslutningsreferat**

**Fremmødt**:

Bestyrelsesmedlemmer: Henrik, Nynne, Peter, Finn, Mari og Erik

Fraværende: Anders, Pernille, Julie

Medarbejder: Maria & Benny

Referat fra bestyrelsesmøde d. 15 december 2016 er godkendt

**Ansøgninger om medlemskab**

Nye medlemmer: ………………………………………………………………………………11  
Signe Nord, Lisbeth Bank, Rasmus Rosengaard, Anna-Louise Knudsen, Jan Holmegaard, Malene Pedersen, Maria Zahle, Christian Bretton-Meyer, Søren Petersen, Anna Bak, Alidra Alic

Udgåede medlemmer: ……………..……………………………………………………………….5

Iselin Forslund Toubro, Bodil Brems, Lise Kjær, Sara Möller, Peter Egedal Andreasen

**Økonomi**  
Bestyrelsen har fået fremlagt budget for 2017, som er lavet i samarbejde med økonomirådgiver Kristoffer Lund, Maria og Benny.

Bestyrelsen har fået fremlagt en budgetkontrol for de første to måneder af året og tallene ser tilfredsstillende ud.

**Generalforsamling**

Bestyrelsen har fastlagt en dato for generalforsamlingen.

**Tirsdag d.20 juni 2017, kl.19.00** på VAKs værksteder.

Bestyrelsen vil afholde **bestyrelsesmøde samme dag kl.17.00**

**VAKs værksteder**

Der er travlt på værkstedet. Det er glædeligt med mange nye projekter og nye medlemmer.

Vi har imellem 2-4 støbninger pr. måned. Det kan mærkes i værkstedet, at der har været travlt med støbningerne. Med den bemanding og økonomi som VAK har pt. kan vi ikke afholde flere støbninger.

Bestyrelsen og medarbejder har talt om, hvordan vi som medarbejdere i vores hverdag, skal administrere det ekstra pres der er kommet på støbningerne. Bestyrelsen har på mødet talt om, at man som medlem kan lave en slags ”klippekort” system i forhold til støbningerne. Bestyrelsen syntes at det er vigtigt at alle medlemmer får lige delt mulighed for at komme med i de støbninger, som vi har [kapacitet](https://www.google.dk/search?q=kapacitet&spell=1&sa=X&ved=0ahUKEwi__Yfwt87TAhUqJ5oKHaMAC0MQvwUIIygA) til at afholde på VAK.

Bestyrelsen diskuterer at man ikke altid kan arbejde med ”først til mølle” princip, men man mere skal kigge på at alle medlemmer får lige muligheder for plads i støbningerne.

Vi har til dato afholdt to workshops. Vi planlægger en cire perdue workshop til sommer samt to workshops i efteråret.

**Fondsansøgninger**

Fondsprojektet: *Indlæggelse af ny strøm og renovering af eksisterende lys*, er nu afsluttet. VAK takke alle de fonde som har gjort det muligt at får opgraderet vores el systemer.

Tak til:   
*Poul Johansens fond af 1992, LAG Midt-Nordvestsjælland, Holbæk kommune, Aage og Johanne Louis-Hansens Fond og Ophavsretsfonden Billedkunstnernes Forbund.*

VAK har beklageligvis fået afslag på ansøgningerne til ny hjemmeside og ny pamflet om værkstedet.

VAK og VAKs bestyrelse arbejder fortsat på at finde midler til en CNC fræser til vores nye digitale værksted.

**Tilbygning/renovering af VAKs værksteder**

Bestyrelsen er blevet enige om at finde en kompetent person, som kan hjælpe foreningen med at udfærdige en ansøgning. Personen skal hjælpe VAK med at søge midler til, i første omgang at ansætte en ekstern person, som kan lave fondsarbejdet i forbindelse med en tilbygning.

Jyderup d.01.04.17

Maria Bojsen